laion/Wikipedia-Exotic huggingface dataset:
יוסף ממן (חייל)

יוסף ממן (1947 – 12 באוקטובר 1973) היה חייל שנהרג במלחמת יום הכיפורים, בעל עיטור המופת. ממן נולד בשנת 1947 לאיזה וחביב בקזבלנקה, מרוקו. משפחתו עלתה לארץ בשנת 1954. ממן שגדל בטבריה למד בבית הספר "תלמוד תורה" בעיר, ולאחר מכן בבית-הספר הדתי "אחוזת נפתלי" בקיבוץ לביא. כדי לעזור בפרנסת המשפחה, עזב את לימודיו בתיכון. ממן עבר קורס מכונאות רכב. ממן התגייס לצה"ל בפברואר 1963 והוצב בחיל השריון, חיל הטכנולוגיה והאחזקה ובחיל החימוש בתפקיד מכונאי רכב. בתחילת אוגוסט 1965, שוחרר יוסף מהשירות הסדיר כדי שיוכל לעזור בפרנסת המשפחה. לאחר ששוחרר, הוצב ביחידת מילואים ושם מונה להיות המכונאי הראשי במוסך "עמק הירדן". באחד התרגילים של יחידת המילואים, פלוגת חרמ"ש בה שירת, נקרע הזחל של אחד הזחל"מים. ממן תיקן את התקלה ללא כל הוראה ממפקדיו. אחרי שהוברר לרמטכ"ל דוד אלעזר שצפה בתרגיל, כי מעשהו היה יוזמה אישית וספונטנית ציין את ממן לשבח. במלחמת ששת הימים לחם ממן בקרבות שהתחוללו בג'נין ובקוניטרה. עם פרוץ מלחמת יום הכיפורים הוצב עם יחידתו עם ברמת הגולן. ממן היה עסוק בתיקון והכשרה של כלי רכב שנפגעו תחת אש. ב-8 באוקטובר הכשיר זחל"ם לאחר שנפגע באש, וזאת תחת הפגזה כבדה וכשהחיילים תופסים מחסה. ב-12 באוקטובר בעת הקרב שהתחולל נתקע הזחל"ם, וממן רץ לתקן אותו תחת מטחי אש שנורים לעבר יחידתו. הוא נורה ונהרג. על מעשהו עוטר על ידי הרמטכ"ל מרדכי גור באות המופת. הוא הובא למנוחות בבית העלמין בטבריה. באפריל 1976 העניק הרמטכ"ל מרדכי גור לממן את אות המופת: רב סמל ממן יוסף גילה אומץ לב. במלחמת יום הכיפורים שירת רס"ל יוסף ממן ז"ל בתפקיד מכונאי רכב בפלוגת חרמ"ש שלחמה בקרבות רמת הגולן. לפני עלות הפלוגה לרמת הגולן הכשיר רס"ל יוסף ממן ז"ל את כלי הרכב במסירות רבה, ותוך זמן קצר ביותר הביא אותם לכשירות מבצעית. ב-8 באוקטובר 1973 במשימת סריקה באזור אל על, תוך כדי הפגזה נתקע זחל"ם. הלוחמים תפסו מחסות אך רס"ל יוסף ממן ז"ל נע במהירות למקום ותחת אש אויב כבדה תיקן את התקלה. ב-12 באוקטובר 1973 בשעת הקרב חלה תקלה בזחל"ם מפקד הפלוגה וכל החיילים תפסו מחסות. רס"ל יוסף ממן ז"ל יצא תחת אש ארטילרית כבדה של האויב לתקן את הזחל"ם. תוך כדי עבודתו נפגע ונפל. במעשיו אלה היווה רס"ל יוסף ממן ז"ל מופת של מסירות, אומץ לב ויכולת מקצועית מעולה. ממן השאיר אחריו הורים, אישה, בן ובת, אחים ואחיות. שמו מונצח באנדרטה לנופלים במערכות ישראל בכפר הנוער הודיות, אנדרטה לזכר בני העיר טבריה שנפלו במערכות ישראל, יד לשריון בלטרון, אתר הנצחה לחללי חיל החימוש בנתניה ובבית יד לבנים בעירו. קורות החיים של יוסף ממן, באתר "יזכור" של משרד הביטחון יוסף ממן (חייל), באתר הגבורה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יוסף ממן (חייל)".
פטרנליזם

פטרנליזם הוא התערבות של מדינה, מוסד, קבוצת אנשים או פרט מסוים בענייניו של פרט אחר כנגד או בלי קשר לרצונו, בכוונה להיטיב עם האחר או להגן עליו מפני פגיעה. יסוד עיקרי בפטרנליזם הוא הגבלת החופש או האוטונומיה של הפרט ואף כפייה ממש של פעולות. פטרנליזם עשוי גם לבוא לידי ביטוי בהטעיה מכוונת של האחר על מנת לגרום לו לפעול באופן הרצוי על ידי המטעה. הפטרנליזם חורג מהשיטה האינדיבידואליסטית, עליה מושתת הכלכלה הקלאסית, ולפיה כל פרט הוא השופט הטוב ביותר של טובתו הוא, ומבטא גישה של עליונות. מקור המושג בתפיסה של מערכת משפחתית בה האב (Pater) נתפס כרציונלי יותר מהאם והילדים, ולכן ראוי לכפות עליהם את דעותיו. פטרנליזם "צר" מול "רחב" – פטרנליזם צר מתייחס לפטרנליזם המופעל על ידי המדינה ושלוחיה בלבד (חקיקה, מערכת המשפט וכיוצ"ב), פטרנליזם רחב מתייחס לכל התייחסות פטרנליסטית שהיא (למשל, בית חולים המונע ממטופל מידע רפואי הרלוונטי למצבו). פטרנליזם "רך" – התערבות המיועדת להגן מפני פעולה שאינה מודעת. דוגמה: הצבת שלט המזהיר בפני רחצה בחוף ים בשל סכנת מערבולות. פטרנליזם "קשה" – שלילת חופש הבחירה. בדוגמה הנ"ל, למשל, באמצעות הצבת כוחות שיטור המונעים כניסה למים. פטרנליזם "טהור" – שלילת החירות או האוטונומיה נעשית רק על האדם או קבוצת האנשים המוגנים. פטרנליזם "לא טהור" – קבוצת האנשים שחירותם או האוטונומיה שלהם נפגעת במידה מסוימת רחבה יותר מקבוצת האנשים עליהם נועדה הפעולה להגן. פטרנליזם "מוסרי" – פעולה המיועדת לקדם את ההתנהגות המוסרית של אנשים גם אם לא תשפר את רווחתם. משטר סמכותני ג'רלד דוורקין, פטרנליזם, באנציקלופדיה לפילוסופיה של סטנפורד (באנגלית) אסף ש. בונדי, פטרנליזם | מחשבות קורונה, מפתח 15, 2020, עמ' 175–179 קלרטה טרגר, ‏לפעמים צריך מבוגר אחראי, באתר "אלכסון", 3 בינואר 2016 פטרנליזם, באתר אנציקלופדיה בריטניקה (באנגלית) פטרנליזם, דף שער בספרייה הלאומית ערך זה הוא קצרמר בנושא פילוסופיה ובנושא פוליטיקה. אתם מוזמנים לתרום לוויקיפדיה ולהרחיב אותו.
מאסיה

מאסיה (בקטלאנית או בספרדית: masía ובאראגונית: pardina) היא סוג של בנייה כפרית הנפוצה במזרח ספרד: קטלוניה, קהילת ולנסיה, אראגון, לנגדוק ופרובאנס (בדרום צרפת). החלקה עליה בנויה המאסיה נקראת מאס (אנ'). לרוב מדובר במבנים גדולים אך מבודדים, שכמעט תמיד קשורים לחקלאות משפחתית או לפעילות מקנה. החומרים ששימשו לבניית מאסיות השתנו לאורך הדורות, ולעיתים קרובות נקבעו על פי מיקומם. באזורים הרריים השתמשו לעיתים קרובות באבן מחוספסת, למעט פתחים, חלונות וקשתות, שבהם עבדו עם אבן מעובדת. במהלך ימי הביניים, בוץ שימש כמלט, והוחלף מאוחר יותר בסיד או צמנט. במקומות שבהם היה קשה להשיג אבן, לבני חימר היו נפוצות יותר כחומר בנייה. על פי רוב, חזיתות הכניסה של המאסיות מכוונות לדרום. למבנים עתיקים יותר מהמאה ה-16 יש כניסה ראשית בעלת קשת בעוד שלבניינים שנבנו לאחר המאה ה-18 יש בדרך כלל פתחי משקוף. מאסיות נבנו, בדרך כלל, מקורות עץ שהוצבו בניצב לחזית וחופו באריחים. בפירנאים ובאזורים הרריים אחרים, הקירוי עשוי לעיתים קרובות מצפחה. המאסיות היו בדרך כלל בניינים בני שתי קומות לפחות, כאשר קומת הקרקע שמורה לעבודות חקלאות ואף לאכלס בעלי חיים, כאשר הקומה העליונה שמורה למגורי המשפחה. אם הייתה קומה מעל זה, היא הייתה משמשת לעיתים קרובות כאסם, או מדי פעם לאכלס יונים. ישנן מאסיות הכוללות קפלות פרטיות. בתקופה המודרנית, מאסיות רבות הוסבו לוילות מגורים, מסעדות, צימרים או מרכזים לתיירות כפרית. בנוסף, ישנן מאסיות שהוסבו למוזיאונים (וילה ג'ואנה, מרכז ג'וג'ול-קאן נגרה) או ששוקמו והותאמו לשימושים תרבותיים. כמה יצירות מוקדמות של הצייר הספרדי ז'ואן מירו מתארות את המאסיה (אנ') של משפחתו וכמו כן, איכרים קטאלונים. ערך מורחב – לה מאסיה אקדמיית הנוער של מועדון הכדורגל ברצלונה נקראת "לה מאסיה" (La Masia), מכיוון שהייתה ממוקמת בעבר במאסיה אותנטית מהמאה ה-18, הנקראת "לה מאסיה דה קאן פלאנס". המאסיה ממוקמת בסמוך לקאמפ נואו במחוז לס קורטס בברצלונה, ושימשה לשכן כדורגלנים צעירים מ-1979 עד 2011. מאסיה Can Taxonera בארניס דה מאר. בית הכמורה (אנ') של פרמיה דה דאלט, מסביבות המאה ה-17. מאס Fabregas del Bosc ב-ל'אמתלה דל ואלייס. מאסיה מאס דורקה ב-ל'אמתלה דל ואלייס. קאן מורה, בסנט ויצ'נס דה מונטל. "מאסיה דה לה Teijería", באולוקאו דל ריי, אלס פורטס. מאס "Can Pages Vell" ב-ל'אמתלה דל ואלייס. מאס Can Masdeu, בקולסרולה בפאתי ברצלונה. מאסיה טיפוסית בשאביה (אנ'). לה מאסיה Various authors; Gran enciclopèdia catalana, Ed. Enciclopèdia catalana, Barcelona, ISBN 84-85194-81-0 Soldevila, Ferran et alt; Història de Catalunya, Selecta-Catalònia, Barcelona, 1989 ISBN 84-7667-045-1 מדיה וקבצים בנושא מאסיה בוויקישיתוף "mas". Gran Diccionari de la Llengua Catalana.
אלומינוזיס

אלומינוזיס היא מחלת ריאה מקבוצת אבקת הריאות שנגרמת מחשיפה לאבק נושא אלומיניום. אלומינוזיס יכולה אף להוביל לפיברוזיס ריאתי. מקרים ראשונים של נזקים לריאה מחשיפה לאלומיניום דווחו בשנות ה-30 בגרמניה. ניתן לזהות אותו באמצעות טומוגרפיה ממוחשבת ברזולוציה גבוהה. הממצאים עשויים להשתנות, ומראים אטימות נודולרית או אי-סדירות שעלולות להתמזג לצורות בולטות יותר, לרוב בשדות הריאה העליונים, לפעמים בשדות הריאה התחתונים, ולעיתים רחוקות יותר תבנית מיקרו נודולרית מפוזרת. במקרים חמורים, תואר פיברוזיס ריאתי עם "חלת דבש". עובדי ורתכים שנחשפו לאלומיניום, לעיתים קרובות מועסקים במסגרת תעשיית חומרי הנפץ (שם מעורבת אבקת אלומיניום), ריתוך אלומיניום, השחזה או שחיקת אלומיניום והתכה של בוקסיט (בו יש אלומיניום הידרוקסידי). אזבסטוזיס סיליקוזיס Smolková, P; Nakládalová, M; Tichý, T; Hampalová, M; Kolek, V (2014). "Occupational Pulmonary Aluminosis: A Case Report". Industrial Health. 52 (2): 147–151. doi:10.2486/indhealth.2012-0154. PMC 4202761. PMID 24429515. Kraus, Thomas; Schaller, Karl; Angerer, Jürgen; Hilgers, Ralf-Dieter; Letzel, Stephan (2006). "Aluminosis – Detection of an almost forgotten disease with HRCT". Journal of Occupational Medicine and Toxicology. 1 (1): 4. doi:10.1186/1745-6673-1-4. PMC 1436008. PMID 16722569. Smolkova, Petra (2014). "Occupational Pulmonary Aluminosis: A Case Report". Industrial Health. 52 (2): 147–151. doi:10.2486/indhealth.2012-0154. PMC 4202761. PMID 24429515. ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוון גאריוט

אוון גאריוט (באנגלית: Owen Kay Garriott ;‏ 22 בנובמבר 1930, איניד, 15 באפריל 2019, האנטסוויל), הוא מהנדס ואסטרונאוט אמריקני אשר לקח חלק בתוכנית סקיילאב וטס במעבורת חלל. לפני הגעה לנאס"א הוא סיים תואר שלישי וכיהן בתפקיד של פרופסור חבר באוניברסיטת סטנפורד. אוון גאריוט נולד בעיירה איניד שבאוקלהומה. בשנת 1948 הוא סיים את בית ספר התיכון ובשנת 1953 קיבל תואר ראשון בהנדסת חשמל באוניברסיטת אוקלהומה. בשנים 1953–1956 הוא שירת בצי ארצות הברית כקצין אלקטרוניקה. לאחר שחרור מהצי, גאריוט המשיך ללימודים באוניברסיטת סטנפורד בה סיים תואר שני (1957) ותואר שלישי (1960). גאריוט המשיך בעבודה באוניברסיטה והתמקד במחקרי יונוספירה. פעילות זו רוכזה במספר מאמרים שהוא פרסם. בשנת 1965 גאריוט התקבל ליחידה להכנת אסטרונאוטים. כשלב מקדים הוא סיים קורס טיס. בשנת 1973 הוא שולב בצוות סקיילאב 2 ושהה בחלל כ-60 יום, שיא לאותה תקופה. ב-10 בספטמבר, איש תקשורת של מרכז הקשר ביוסטון שמע בתקשורת אשתו של גריאוט שמספרת שהביאה לצוות אוכל ביתי ותיארה מה היא רואה מחלון תחנת החלל. מספר דקות לאחר סיום השידור, גאריוט סיפר לצוות במרכז תקשורת ביוסטון שהוא ניצל הקלטות של אשתו שביצע בלילה הקודם. בנשים 1973–1983 גאריוט פעל במשימות שונות במסגרת נאס"א. בשנת 1983 גאריוט נשלח למשימה נוספת בחלל במסגרת טיסת מעבורת חלל STS-9. בטיסה זו גאריוט שהיה פעיל בתחום חובבות רדיו הפעיל תחנת רדיו עם סיסמה W5LFL. לאחר פרישה מנאס"א גאריוט עבד במספר חברות שקשורות עם תעשיית החלל. בהמשך הוא קיבל הזמנה להצטרף לצוות של אוניברסיטת אלבמה ועסק במחקרים בתחום ביולוגיה. גאריוט התחתן בשנת 1960 לחברתו מתקופת בית הספר. לזוג נולדו 4 ילדים. בנו ריצ'רד היה תייר חלל והשתתף בטיסת סויוז TMA-13 בשנת 2008. הצוות הרוסי הזמין את אוון גאריוט למרכז התקשורת והבקרה בקוסמודרום בייקונור להיות נוכח במהלך השיגור. בשנת 2008 ביחד עם ג'וזף קרווין הוא כתב ספר Homesteading Space על תוכנית "סקיילאב". גאריוט נפטר בביתו באלבמה בשנת 2019. מדיה וקבצים בנושא אוון גאריוט בוויקישיתוף אוון גאריוט באתר נאס"א (באנגלית) ביוגרפיה אוון גאריוט, באתר אנציקלופדיה בריטניקה (באנגלית) אוון גאריוט, במסד הנתונים הקולנועיים IMDb (באנגלית)
Chaotic (שיר)

Chaotic (בעברית: פָּרוּעַ) הוא סינגל שהוקלט על ידי הזמרת-יוצרת הקנדית טייט מקריי, מתוך אלבום הבכורה שלה, I Used to Think I Could Fly‏ (2022). הוא יצא לאור ב-25 במרץ 2022, על ידי חברת התקליטים RCA רקורדס, כסינגל השלישי מתוך האלבום. השיר הגיע למקום הראשון במצעד הסינגלים הניו זילנדי. מקריי דיברה על השיר לראשונה בטיקטוק ב-14 בפברואר 2022. השיר התחיל סדרת אתגרים במסגרתה משתמשים היו מצמידים קליפים של עצמם בוכים בפרטיות עם קליפים אחרים שבהם הם נראים מאושרים ומרוצים לחלוטין, מה שמרמז על הקרנת אושר כלפי חוץ תוך כדי שהם עוברים הרבה דברים כאוטיים מבפנים, אך מסתירים זאת. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-63 מיליון השמעות. סרטון המילים הרשמי של השיר פורסם ב-25 במרץ 2022 והצליח לצבור למעלה מ-4 מיליון צפיות בסך הכול. מילות השיר "Chaotic" באתר Genius טייט מקריי, גרג קורסטין, ויקטוריה זארו Ali Shutler, Listen to Tate McRae’s fiery new single ‘She’s All I Wanna Be’, NME, ‏2022-02-05 (באנגלית בריטית) The Official New Zealand Music Chart, THE OFFICIAL NZ MUSIC CHART (באנגלית) t8 on TikTok, TikTok (באנגלית) Stephen Ackroyd, Tate McRae's new single 'Chaotic' is coming soon | Dork, readdork.com, ‏2022-03-14 (באנגלית אמריקאית) chaotic, 2022-03-25, נבדק ב-2022-10-08 Tate McRae - chaotic (Lyric Video), נבדק ב-2022-10-08
She's All I Wanna Be

"She's All I Wanna Be" (בעברית: "היא כל מה שאני רוצה להיות") הוא סינגל שהוקלט על ידי הזמרת-יוצרת הקנדית טייט מקריי, מתוך אלבום הבכורה שלה, I Used to Think I Could Fly‏ (2022). הוא יצא לאור ב-4 בפברואר 2022, בהוצאת חברת התקליטים RCA רקורדס, כסינגל השני מתוך האלבום. השיר הגיע למקום ה-44 במצעד הבילבורד הוט 100. מקריי השיקה קמפיין בטיקטוק עבור השיר שכלל הצצה מתוכו שהוצגה במספר סרטונים החל ב-11 בדצמבר 2021, עד ליציאתו הרשמית בפברואר של אותה השנה. היא גם יצרה דואטים עם מספר סרטונים של משתמשי טיקטוק אחרים לשיר, שכללו חלק מהכוריאוגרפיה של הקליפ הרשמי בטיקטוק שצבר למעלה מ-5 מיליון צפיות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-242 מיליון השמעות. הווידאו קליפ הרשמי של השיר פורסם ב-11 בפברואר 2022 והצליח לצבור למעלה מ-35 מיליון צפיות בסך הכול. מידע על הסינגל "She's All I Wanna Be" באתר מיוזיק בריינז מילות השיר "She's All I Wanna Be" באתר Genius Ali Shutler, Listen to Tate McRae’s fiery new single ‘She’s All I Wanna Be’, NME, ‏2022-02-05 (באנגלית בריטית) Tate McRae, Billboard (באנגלית אמריקאית) "tate mcrae on TikTok", TikTok "tate mcrae on TikTok", TikTok "tate mcrae on TikTok", TikTok she's all i wanna be, 2022-02-04, נבדק ב-2022-10-08 Tate McRae - she's all i wanna be (Official Video), נבדק ב-2022-10-08 Auszeichnungen Archiv, IFPI Austria - Verband der österreichischen Musikwirtschaft (ב־) Sept 2022 Single Accreds.pdf, Dropbox (באנגלית) Award, BPI (באנגלית)
תומאס קרופורד

תומאס קרופורד (באנגלית: Thomas Crawford;‏ 1814, ניו יורק – 1857, לונדון) היה פסל אמריקאי. קרופורד נולד בעיר ניו יורק להורים ממוצא אירי. הוא למד בניו יורק החל מגיל 19 אצל ג'ון פרייזי, ואצל רוברט אברהרד לאוניץ. בגיל 20 נסע ללמוד ברומא אצל ברטל תורוואלסן מצויד במכתב המלצה של לאוניץ, ותחת הדרכתו של תורוואלסן הקדיש את עצמו ללימודי פיסול קלאסי ופיסול עם מודל חי. פסל גאונות השמחה במוזיאון המטרופוליטן לאמנות דוד בגלריה הלאומית לאמנות פסל החופש מעל כיפת הקפיטול דלתות הסנאט של ארצות הברית אנדרטת ג'ורג' וושינגטון בוירג'יניה פרוטומה של צ'ארלס ברוקס במוזיאון האמנות של מחוז לוס אנג'לס מדיה וקבצים בנושא תומאס קרופורד בוויקישיתוף תומאס קרופורד, באתר אנציקלופדיה בריטניקה (באנגלית) תומאס קרופורד, באתר "Find a Grave" (באנגלית)
ריצ'רד אופורי

ריצ'רד אופורי (באנגלית: Richard Ofori; נולד ב-1 בנובמבר 1993 באקרה שבגאנה) הוא כדורגלן גנאי המשחק בעמדת השוער בקבוצת אורלנדו פירטס מליגת העל הדרום-אפריקאית ובנבחרת גאנה. אופורי החל את הקריירה המקצוענית שלו בוואה אול סטארס מליגת העל הגאנאית. בשנת 2018 חתם על חוזה לשלוש עונות במריצבורג יונייטד מליגת העל הדרום-אפריקאית. הוא ערך 85 הופעות ליגה במדי המועדון. ב-20 באוקטובר 2020 חתם על חוזה לשלוש עונות באורלנדו פירטס מליגת העל הדרום-אפריקאית. ב-18 באוקטובר 2015 ערך אופורי את הופעת הבכורה שלו בנבחרת גאנה, בניצחון 2-1 על נבחרת חוף השנהב במסגרת מוקדמות אליפות האומות האפריקאיות 2016. הוא היה חלק מסגל הנבחרת בגביע אפריקה לאומות 2017 ובגביע אפריקה לאומות 2019. נכלל בסגל נבחרת גאנה לטורניר גביע אפריקה לאומות 2023. ריצ'רד אופורי, באתר Transfermarkt ריצ'רד אופורי, באתר Soccerway ריצ'רד אופורי, באתר WorldFootball.net ריצ'רד אופורי, באתר National Football Teams ריצ'רד אופורי, באתר FootballDatabase.eu Pirates confirm signing of Ghanaian national goalkeeper Ofori from Maritzburg באתר TimesLIVE, ‏ 20 באוקטובר 2020 (באנגלית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
פטריק סקיירה

פטריק חילמר סקיירה מחיאס (בספרדית: Patrick Gilmar Sequeira Mejías; נולד ב-1 במרץ 1999 בלימון שבקוסטה ריקה) הוא כדורגלן קוסטה ריקאי המשחק בעמדת השוער בקבוצת איביזה מהליגה הספרדית השנייה ובנבחרת קוסטה ריקה. סקיירה גדל במחלקות הנוער של לימון ודפורטיבו סאפריסה. בהמשך שיחק ברויאל אוניון מהפרימרה דיויסיון RFEF ובקבוצת המילואים של סלטה ויגו. ב-4 ביולי 2022 חתם סקיירה על חוזה לשלוש עונות בדפורטיבו לוגו מהליגה הספרדית השנייה. סקיירה היה חלק מסגל נבחרת קוסטה ריקה בטורניר גביע הזהב 2021, אך לא שיחק בטורניר. ב-23 בספטמבר 2022 ערך את הופעת הבכורה שלו בנבחרת, בתיקו 2-2 נגד נבחרת קוריאה הדרומית במשחק ידידות. נכלל בסגל הנבחרת לטורניר מונדיאל 2022. נכלל בסגל נבחרת קוסטה ריקה לטורניר קופה אמריקה 2024. מדיה וקבצים בנושא פטריק סקיירה בוויקישיתוף פטריק סקיירה, ברשת החברתית פייסבוק פטריק סקיירה, באתר Transfermarkt פטריק סקיירה, באתר Soccerway פטריק סקיירה, באתר BDFutbol פטריק סקיירה, באתר WorldFootball.net פטריק סקיירה, באתר National Football Teams פטריק סקיירה, באתר FootballDatabase.eu Patrick Sequeira, nuevo jugador del CD Lugo באתר הרשמי של דפורטיבו לוגו, 4 ביולי 2022 (בספרדית) https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)
פלייאוף (סרט)

פלייאוף הוא סרט ביוגרפי משנת 2011, שכתב וביים הבמאי הישראלי, ערן ריקליס. הסרט שואב השראה מחייו של רלף קליין, מאמן הכדורסל ואחד ממאמני הכדורסל המפורסמים בישראל. הסרט מתאר את סיפורו של מאמן הכדורסל הישראלי האגדי מקס סטולר. הוא הפך לגיבור לאומי, לאחר שהפך את מכבי תל אביב לאלופת אירופה בסוף שנות השבעים, אחת ההצלחות הספורטיביות הגדולות והגדולות של ישראל. אבל מקס הפך לבוגד לאומי באותה מידה, כשאז קיבל את העבודה נגד כל הסיכויים להפוך את קבוצת הכדורסל המערבית-גרמנית חסרת התקווה לחלוטין למנצחת אירופה. מקס תמיד טוען שגרמניה – שם נולד לפני המלחמה – "לא עושה לו כלום", ושאימון הנבחרת הלאומית שלהם הוא רק עוד עבודה בדרכו לתהילה באחת מקבוצות ה-NBA. אבל הדברים לא כל כך פשוטים כיוון שהוא מסרב לדבר גרמנית עם השחקנים הצעירים. האדם היחיד שנראה שהוא מסוגל להתחבר אליו הוא אישה מהגרת עבודה מטורקיה בשם דניז, ובתה המתבגרת החצופה סממה. מקס כמעט מתאהב בדניז - ואכן מצליח להוביל את הקבוצה הגרמנית לניצחון בגביע אירופה. לאחר שהוא מגלה מה קרה למשפחתו בשנות הארבעים – זה לא מה שהוא ציפה. והוא יבין שאי אפשר לברוח לנצח מהעבר והשדים שלו. דני יוסטון בתור רלף קליין (מקס סטולר) אמירה קאסר בתור דניז מארק וואשקה בתור אקסל מקס רימלט בתור תומאס הנס זישלר בתור פרנץ סלן סאבאס בתור סמה סמדי וולפמן בתור רונית (סמדר וולפמן) אנדראס אופינגר בתור אולריך מתיאס פון היידברנד בתפקיד דיטר אירם הרמן בתור ברטה יהודה אלמגור בתפקיד שימי וולקר מצקר – מונית כתב ורנה ווסטקאמפ ככתבת – חדר VIP אוליבר קלוס – צלם סטפן מולר – כתב VIP פיטר סטייץ – איש משמר הגבול הארן האבק – שוטר מייקל בנטין – מוכר תומאס להמן – שוטר מומו (פיטר וו.) שמיץ כפקיד סוזן טישלר – מוכרת בחנות שעונים אנדראס דוברקאו – נהג קארל יורגן סיהלר – כתב "פלייאוף", במסד הנתונים הקולנועיים IMDb (באנגלית) "פלייאוף", באתר AllMovie (באנגלית) "פלייאוף", באתר ספר הקולנוע הישראלי "פלייאוף", באתר אידיבי "פלייאוף", במסד הנתונים הקולנועיים KinoPoisk (ברוסית) שמוליק דובדבני, "פלייאוף": דרמה של טראומה וגאולה, באתר ynet, 25 בנובמבר 2011 מרט פרחומובסקי‏, "פלייאוף": סיפורו של רלף קליין נוצץ, שטחי ופשטני, באתר וואלה, 25 בנובמבר 2011
בשיר בן סעיד

בשיר בן סעיד (בערבית: بشير بن سعيد; נולד ב-29 בנובמבר 1994 בגאבס שבתוניסיה) הוא כדורגלן תוניסאי המשחק בעמדת השוער בקבוצת מונסתיר מליגת העל התוניסאית ובנבחרת תוניסיה. בן סעיד החל את הקריירה המקצוענית שלו בגאבס מליגת העל התוניסאית. בשנת 2018 חתם במונסתיר מליגת העל התוניסאית. בן סעיד נכלל בסגל נבחרת תוניסיה לטורניר גביע אפריקה לאומות 2021 בשנת 2022. ב-12 בינואר 2022 ערך את הופעת הבכורה שלו בנבחרת, בהפסד 1-0 לנבחרת מאלי במסגרת שלב הבתים של הטורניר. הוא ערך חמש הופעות בטורניר. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. מדיה וקבצים בנושא בשיר בן סעיד בוויקישיתוף בשיר בן סעיד, באתר Transfermarkt בשיר בן סעיד, באתר Soccerway בשיר בן סעיד, באתר WorldFootball.net בשיר בן סעיד, באתר National Football Teams בשיר בן סעיד, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
ראמי כעיב

ראמי כעיב (בערבית: رامي كعيب; נולד ב-8 במאי 1997 בנישפין שבשוודיה) הוא כדורגלן תוניסאי-שוודי המשחק בעמדת המגן השמאלי בקבוצת הירנפיין מליגת העל ההולנדית ובנבחרת תוניסיה. כעיב החל את הקריירה המקצוענית שלו באלפסבורג מליגת העל השוודית, במדיה ערך 57 הופעות ליגה והבקיע שער אחד. ב-13 בינואר 2021 חתם כעיב על חוזה לארבע עונות וחצי בהירנפיין מליגת העל ההולנדית. כעיב שיחק בנבחרות הצעירות של שוודיה. בחודש מאי 2022 החליט לייצג את נבחרת תוניסיה. ב-10 ביוני 2022 ערך את הופעת הבכורה שלו בנבחרת, בניצחון 2-0 על נבחרת צ'ילה במשחק ידידות. ראמי כעיב, באתר Transfermarkt ראמי כעיב, באתר Soccerway ראמי כעיב, באתר WorldFootball.net ראמי כעיב, באתר National Football Teams ראמי כעיב, באתר FootballDatabase.eu Heerenveen sign Swedish full-back באתר Football Oranje, ‏ 13 בינואר 2021 (באנגלית) محترف الدوري الهولندي ينضم لنسور قرطاج באתר Kooora, ‏ 19 במאי 2022 (בערבית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראמי כעיב".
יוממות אופניים

יוממוּת אופניים היא השימוש באופניים כדי להתנייד ביום-יום למקום הלימודים או העבודה, וזאת ללא מטרה מוגדרת של ספורט או תיירות. יוממות אופניים שכיחה יותר באזורים שטוחים יחסית וכן במקומות בהם קיימים שבילי אופניים ותשתיות אחרות המשפרות את רמת הבטיחות והרכיבתיות של המקום. בשנים האחרונות, עם העלייה במכירות של אופניים חשמליים נצפתה עלייה בשימוש באופניים באזורים הרריים וכן אפשרה רכיבה למרחקים ארוכים יותר. "רכבת אופניים" היא קבוצת אנשים שרוכבים יחד במסלול מוגדר בהתאם ללוח זמנים מסוים. רוכבים יכולים לעזוב או להצטרף למסלול בנקודות מסוימות, בהתאם לשימוש באוטובוס או ברכבת. אופניים משמשים ליוממות בכל רחבי העולם. בחלק מהמקומות, דוגמת הולנד, הרכיבה על האופניים נפוצה ביותר. לעומת זאת, במדינות רבות אחרות נפוץ השימוש ברכב פרטי או בתחבורה ציבורית. במקרים אחרים, יש יוממים המשלבים בין אופניים לרכבת או לאוטובוס כדי להגיע ליעדם. רכיבה על אופניים מאופיינת בעלות נמוכה יחסית לאמצעי תחבורה אחרים, וכן משמשת כפעילות ספורטיבית. כמו כן, נמצא כי ברחובות בהם נסלל שביל אופניים, העסקים המקומיים חזו בעלייה בתעסוקה ומשיפור במכירות שלהם. בהשוואה למכוניות, רכיבה על אופניים סובלת ממספר גורמים מגבילים, ביניהם: סכנות בטיחותיות, הנובעות מתשתיות לא מתאימות; תלות במזג האוויר; מרחק רכיבה מוגבל וכן הגבלה במטען שניתן לשאת על אופניים. לכך קיימים אביזרים לאופניים דוגמת סלים המאפשרים נשיאת משקל רב יותר או פנסים שמשפרים את הנראות של הרוכבים. כמו כן, באזורים מושלגים קיימים גלגלים מיוחדים לאופניים המאפשרים שימוש בהם גם במזג אוויר קשה. מדיה וקבצים בנושא יוממות אופניים בוויקישיתוף Daniel Ziffer, Electric bikes lead the charge to short circuit big cities' congestion cycle, ABC News, ‏5 ביולי 2019 Peter Schantz, Jane Salier Eriksson, Hans Rosdahl, Perspectives on Exercise Intensity, Volume and Energy Expenditure in Habitual Cycle Commuting, Frontiers in Sports and Active Living Study Finds Bike Lanes Can Provide Positive Economic Impact in Cities, TREC, ‏22 באפריל 2020 Susan Sheng, Bike Lanes and Local Business: The Economic Impact, Cambridge Bicycle Safety, ‏22 בספטמבר 2021
גדת פרסננסקאיה

גדת פרסננסקאיה (ברוסית: Пресненская набережная) היא גדה הממוקמת על הצד השמאלי של גדת נהר מוסקבה ברובע פרסננסקי בין גדת קרסנופרסננסקאיה ורחוב טסטובסקאיה במוסקבה. עוברת לאורך מרכז העסקים מוסקבה סיטי. תחנת המטרו ויסטבוצ'נאיה ממוקמת כאן. סוללת פרסננסקאיה, הידועה מתוכניות מוסקבה מסוף המאה ה-19 ונקראת על שם אזור פרסניה, שאת שמו קיבל מנהר פרסניה (אנ'), ב-1955 שונה שמה לזכר מהפכת 1905. השם הקודם גדת פרסננסקאיה הוחזר לחלקה המערבי של גדת קרסנופרסננסקאיה ב-2007. גדת פרסננסקאיה היא המשכה של גדת קרסנופרסננסקאיה, עוברת לדרום מערב מתחת לגשר בגרטיון לאורך מרכז העסקים מוסקבה סיטי וקצת לפני טבעת התחבורה השלישית, בגשר הכביש דורוגומילובסקי, פונה מהנהר מערבה ועוברת לרחוב טסטובסקאיה. בית 2 – אפימול סיטי, מלון נובוטל בית 4, מבנה 2 – מגדל האבולוציה בית 6, מבנה 2 – מתחם עסקים "אימפריה" בית 8, מבנה 1 – קריית ערי הבירה בית 10 – מגדל על הגדה בית 10, מבנה 1 – מגדל אירואסיה בית 10, מבנה 2 – IQ-קוורטאל בית 12 – מגדל הפדרציה מדיה וקבצים בנושא גדת פרסננסקאיה בוויקישיתוף kudago, Пресненская набережная, KudaGo.com (ברוסית) Пресненская набережная, Куда сходить в Москве (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.